दुनिया भर में संयुक्त राष्ट्र के 10 मिशन में भारत केे 7,798 शांतिरक्षक हैं । संयुक्त राष्ट्र में भारत के स्थाई प्रतिनिधि सैयद अकबरूद्दीन ने पिछले महीने शांतिरक्षण से संबंधित संयुक्त राष्ट्र की विशेष समिति के सत्र में कहा था, ‘‘संयुक्त राष्ट्र शांतिरक्षण अभियानों के दौरान सामने आए यौन उत्पीड़न के मामलों से मेरा शिष्टमंडल चकित रह गया । मेरा शिष्टमंडल इन कृत्यों की कड़ी निंदा करता है।’’